Szentendre Város Önkormányzat Képviselő-testületének

37/2013. (IX.13.) önkormányzati rendelete

Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének módosításáról

Szentendre Város Önkormányzat Képviselő-testülete Magyarország alaptörvényének 32. cikk (1) bekezdés a) pontja, valamint Magyarország helyi önkormányzatairól szóló 2011. évi CLXXXIX. tv. (továbbiakban: Mötv.) 53. § (1) bekezdésében kapott felhatalmazás alapján a Szentendre Város Önkormányzatának Szervezeti és Működési Szabályzatáról szóló, többször módosított 27/2008. (IX.10.) Önk sz. rendeletének (a továbbiakban R.) módosításáról az alábbi rendeletet alkotja:

1. § 
(1) A R. 10. § (3) bekezdés dc) pontja helyébe a következő szöveg lép: „A gazdasági alpolgármester az általa felügyelt ügykörben a képviselő-testület és a bizottságok elé kerül előterjesztésekkel kapcsolatos gazdasági egyeztetés tényét és az előterjesztéssel kapcsolatos észrevételét jelzi.”

(2) A R. 10. § (3) bekezdés dd) pontja helyébe a következő szöveg lép: „A Közgazdasági Iroda vezetője, mint az önkormányzat gazdasági vezetője ellenőrzi az előterjesztést és pénzügyi ellenjegyzőként is eljár. Amennyiben az előterjesztésnek pénzügyi vonzata van, az előterjesztésen szerepeltetni kell, hogy a költségvetésben – a költségvetési hely pontos megjelölésével – a fedezet rendelkezésre áll, melyet a Közgazdasági Iroda vezetője aláírásával lát el. Az előterjesztésben szerepeltetni kell azt is, ha a döntésnek nincs az önkormányzati költségvetésre hatása, melyet a Közgazdasági Iroda vezetője az aláírásával igazol.”

2. § 
(1) A R. 50. § (3) bekezdés aa) pontja kiegészül: a „főépítészi koordinátor” szövegrésszel.

(2) A R. 50. § (3) bekezdés ac) pontja kiegészül a „gazdasági asszisztens” szövegrésszel.

3. § 
A R. 2/c. sz. melléklet a képviselő-testület által a bizottságra átruházott hatáskörök 3. pontja kiegészül az  „illetve egyedi igények benyújtása esetén dönt” szövegrésszel.

4. § 
A R. 7. sz. melléklete helyébe jelen rendelet 1. sz. melléklete lép.

5. § 
A  R. 8. sz. melléklete helyébe jelen rendelet 2. sz. melléklete lép.

6. § 
(1) E rendelet a kihirdetését követő napon lép hatályba.

(2) A rendelet kihirdetéséről a Jegyző gondoskodik.

Szentendre, 2013. szeptember 12.

dr. Dietz Ferenc


dr. Molnár Ildikó

 polgármester


címzetes főjegyző
Záradék:

A rendelet 2013. szeptember 13-án kihirdetésre került.









   
  
dr. Molnár Ildikó










   
címzetes főjegyző

1. sz. melléklet

A SZENTENDREI KÖZÖS ÖNKORMÁNYZATI HIVATALBAN VAGYONNYILATKOZAT-TÉTELI KÖTELEZETTSÉGGEL JÁRÓ MUNKAKÖRÖK MEGNEVEZÉSE

jegyző, aljegyző

irodavezetők 
(önkormányzati és szervezési-, építéshatósági-, közgazdasági-, jogi-, fejlesztési és projekt-, központi kontrolling-, vagyongazdálkodási-, ügyfélszolgálati iroda)

Városstratégiai menedzser

Főépítész

Jegyzői Kabinet vezető

Személyügyi referens

Köznevelési referens

Társadalmi kapcsolatok referens

Szolgáltatási koordinátor

Zöld referens

Közterület-használati koordinátor
Gazdasági koordinátor

Főépítészi koordinátor
Közigazgatási és Népjóléti Iroda:

   hatósági törvényességi referens

birtokvédelmi ügyintéző,

igazgatási referens,

telepengedélyezési ügyintéző,

anyakönyvvezető,

hagyatéki ügyintéző,

közterület-felügyelő,

népjóléti ügyintéző.

Építéshatósági Iroda: 

 építéshatósági ügyintéző

Közgazdasági Iroda:

pénzügyi ügyintéző

főkönyvelő

könyvelő

pénztáros

bérszámfejtő

Adóiroda

adóügyi ügyintéző,

revizor

adóbehajtó

Vagyongazdálkodási Iroda

vagyonhasznosítási ügyintéző

vagyongazdálkodási ügyintéző

lakásgazdálkodási ügyintéző

Jogi Iroda:

jogi referens

jogi előadó

Fejlesztési és Projekt Iroda:

Eu pályázati referens

Pályázati ügyintéző

Központi Kontrolling Iroda:

kontroller

